Okresná prokuratúra Brezno 
Boženy Němcovej 3, 977 31 Brezno 	

Sp. zn. : 1 Pv 357/11/6603	Brezno, 18.2.2015
EEČ : 2-46-12-2015

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno f Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátorka Okresnej prokuratúry Brezno
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX XXXXX
sa v skúšobnej dobe, určenej uznesením prokurátora Okresnej prokuratúry Brezno zo dňa 5.9.2011, spisová značka 1 Pv 357/11/6603, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 01.07.2011 o 15.50 h v XXXXX si do čiernej kabelky z regálu cukroviniek vložila bielu čokoládu značky Orion, 2 ks balíčkov cukríkov značky Jo-Jo Lekorky a následne chcela prejsť s týmito vecami cez pokladňu bez zaplatenia, čím pre spoločnosť XXXXX so sídlom XXXXX, XXXXX, IČO: XXXXX spôsobila škodu vo výške 2,19 €, pričom tohto konania sa dopustila naopriek tomu, že jej bola rozhodnutím príslušníka OO PZ Brezno dňa 25.06.2011 uložená bloková pokuta č. A0070906 za priestupok proti majetku podľa § 50 odsek 1 zákona číslo 372/1990 Z. z. o priestupkoch vo výške 20,-- €.

Uznesením prokurátora Okresnej prokuratúry Brezno zo dňa 5.9.2011, spisová značka 1 Pv 357/11/6603, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry Brezno sp. zn. 1Pv 357/11-4  zo dňa 05.09.2011, ktoré nadobudlo právoplatnosť dňa 25.01.2014 bolo trestné stíhanie proti obvinenej XXXXX za prečin krádeže podľa § 212 odsek 2 písmeno f) Trestného zákona podmienečne zastavené podľa § 216 odsek 1 Trestného poriadku. Súčasne podľa § 216 odsek 2 Trestného poriadku bola obvinenej XXXXX určená skúšobná doba v trvaní 12 mesiacov, ktorá uplynula dňa 25.01.2015.

Po uplynutí skúšobnej doby som vo veci vykonala šetrenie ohľadom osoby obvinenej XXXXX, pričom som zistila, že obvinená počas skúšobnej doby nespáchala žiadny trestný čin, ani priestupok a nedopustila sa konania, ktoré by bolo v rozpore so zákonom. Možno preto konštatovať, že viedla riadny život.

Podľa § 217 odsek 1 Trestného poriadku, ak obvinený v priebehu skúšobnej doby viedol riadny život, prokurátor rozhodne, že sa obvinený osvedčil.  

Vzhľadom na vyššie uvedené skutočnosti som dospela k záveru, že obvinená XXXXX spĺňa podmienky citovaného § 217 odsek 1 Trestného poriadku a preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Jana Janovcová
prokurátorka